	MOKSLINIO TYRIMO, BANDOMŲJŲ, KONSTRAVIMO AR TECHNOLOGINIŲ DARBŲ ATLIKIMO SUTARTIS Nr. 

	2025 m. ____________ d.
Kaunas

	Viešoji įstaiga „Lietuvos inžinerijos kolegija“, įstaigos kodas 111967869, adresas Tvirtovės al. 35, Kaunas (toliau – Kolegija), atstovaujama direktorės Linos Girdauskienės, veikiančios pagal Kolegijos Statutą, patvirtintą Lietuvos Respublikos Vyriausybės 2012 m. liepos 18 d. nutarimu Nr. 951 (toliau vadinama – „Užsakovas“)
 ir

_________, juridinio asmens kodas _______________, registruota buveinė yra ________________________________, atstovaujama _______________________, veikiančio pagal Bendrovės įstatus, (toliau vadinama – „Vykdytojas“).

Toliau Vykdytojas ir Užsakovas  kartu vadinami „Šalimis“, o kiekvienas atskirai – „Šalimi“.

	Šalys susitarė ir sudarė šią Mokslinio tyrimo, bandomųjų, konstravimo ar technologinių darbų atlikimo sutartį (toliau – Sutartis).

	

	1. SUTARTIES OBJEKTAS


	1.1. Šia sutartimi Vykdytojas įsipareigoja Užsakovo pavedimu pagal Sutarties 1 Priede pateiktą Techninę užduotį atlikti mokslinio tyrimo darbą – „Automobilių dinamikos tyrimai“  (toliau – darbas), o Užsakovas įsipareigoja priimti darbą ir už jį sumokėti.

	1.2. Darbo pagrindinių etapų turinys, atlikimo terminas, kiekviename etape atliekamų darbų sutartinė kaina nustatyti Kalendoriniame darbo plane (Sutarties 2 priedas).

	1.3. Atlikto darbo perdavimo pagal sutartį terminas per 4 (savaites) po sutarties pasirašymo.
1.4. Darbo atlikimo terminas pratęsiamas laikotarpiu, per kurį Užsakovas vėluoja perduoti Vykdytojui darbui atlikti reikalingą informaciją ir dokumentus.

	1.5. Visi priedai yra neatsiejamos šios Sutarties dalys.

	

	2. ŠALIŲ TEISĖS IR PAREIGOS


	2.1. Vykdytojas įsipareigoja:
2.1.1. darbą atlikti pagal Užsakovo pateiktą techninę užduotį (Sutarties 1 Priedas);

	2.1.2. savo jėgomis ir lėšomis pašalinti dėl savo kaltės padarytus darbo trūkumus, pažeidžiančius techninės užduoties sąlygas;
	

	2.1.3. nedelsdamas pranešti Užsakovui, jei negali gauti siekiamų rezultatų arba jei darbus tęsti netikslinga.
2.1.4. Vykdytojas, esant būtinybei, taiko lanksčią akreditavimo sritį: bandymų metodus aprašančių norminių dokumentų naujų reikalavimų arba juos pakeičiančių tapačių norminių dokumentų taikymas.
	

	2.2. Užsakovas įsipareigoja:

	2.2.1. per 7 (septynias) dienas po Sutarties pasirašymo perduoti Vykdytojui visą reikalingą informaciją ar dokumentus, būtinus darbui atlikti;

	2.2.2. priimti atliktus darbus ir už juos sumokėti šios Sutarties 3 skyriuje nustatyta tvarka.

	2.3. Atlikdamas darbą Vykdytojas turi teisę pasitelkti trečiuosius asmenis.

	


	3. SUTARTIES KAINA IR ATSISKAITYMO TVARKA


	3.1. Už atliktą darbą Užsakovas sumoka Vykdytojui:
3.1.1. ________________________________už atliktą darbą 

	3.2. Sutarties 3.1.1. papunktyje sulygta kaina gali būti keičiama rašytiniu Šalių susitarimu.

	3.3. Su Vykdytoju atsiskaitoma pervedant pinigus į Sutartyje nurodytą banko sąskaitą. 
3.4. Užsakovas privalo pervesti pinigus Vykdytojui ne vėliau kaip per 60 darbo dienų nuo kiekvienos užduoties perdavimo – priėmimo akto pasirašymo.

	

	4. DARBO PERDAVIMO IR PRIĖMIMO TVARKA


	4.1. Vykdytojas perduoda, o Užsakovas priima atliktą darbą pagal techninės užduoties reikalavimus.

	4.2. Atliktas darbas (kiekviena užduotis pagal Sutarties 1 priedą) įforminamas Šalių pasirašytais perdavimo ir priėmimo aktais (po vieną egzempliorių Užsakovui ir Vykdytojui). Perdavimo ir priėmimo aktą (-us) pasirašo šios Sutarties 10 punkte nurodyti asmenys. Aktai taip pat gali būti pasirašyti Lietuvoje galiojančiu saugiu sertifikuotu  elektroninių parašu. Tokiu būdu pasirašyti Paslaugų perdavimo ir priėmimo aktai yra laikomi tinkamai sudarytais, galiojančiais ir teisiškai įpareigojančiais.

	4.3. Sutartyje numatytų Vykdytojo įsipareigojimų įvykdymo data yra ta diena, kai Užsakovas pasirašė darbo perdavimo ir priėmimo aktą.
4.4. Vykdytojas pradeda teikti paslaugą gavęs Užsakovo pateiktą tyrimui atlikti reikalingą informaciją. Esant poreikiui Užsakovas informuoja Vykdytoją apie pageidaujamus Paslaugų turinio pakeitimus ne vėliau kaip likus dviem savaitėm iki paslaugų teikimo. Techninė užduotis ir kiti sutarties punktai gali būti keičiama rašytiniu Šalių susitarimu.

	4.5. Užsakovas per 5 (penkias) darbo dienas privalo pasirašyti ir išsiųsti Vykdytojui gautą perdavimo ir priėmimo aktą arba raštišką motyvuotą atsisakymą priimti darbus. Terminas pradedamas skaičiuoti kitą dieną po to, kai perdavimo ir priėmimo aktas buvo išsiųstas elektroniniu paštu Užsakovui arba tą dieną, kai jis bus tiesiogiai įteiktas Užsakovui.

	4.6. Jeigu Užsakovas per 5 (penkias) darbo dienas nepasirašo darbo perdavimo ir priėmimo akto ir raštu nepareiškia Vykdytojui dėl atlikto darbo pagrįstų pretenzijų, laikoma, kad Užsakovas pretenzijų Vykdytojui neturi ir Vykdytojas įvykdė savo įsipareigojimus pagal šią Sutartį.

	4.7. Jeigu kuriame nors darbo etape paaiškėja, kad ne dėl Vykdytojo kaltės darbo atlikti neįmanoma arba (ir) paaiškėja, kad bus gauti neigiami rezultatai ir toliau dirbti netikslinga, Vykdytojas darbą nutraukia ir nedelsdamas praneša apie tai Užsakovui. Šiuo atveju Šalys per 5 (penkias) darbo dienas nuo pranešimo susitaria dėl Sutarties nutraukimo sąlygų, Vykdytojas pateikia Užsakovui iki sutarties nutraukimo atliktus darbus, o Užsakovas visiškai atsiskaito už visus Vykdytojo atliktus darbus.



	5. INTELEKTINĖS NUOSAVYBĖS TEISĖS


	5.1. Visi Sutarties vykdymo rezultatai ir su jais susijusios turtinės teisės, įgytos pagal šią  Sutartį, įskaitant autorines turtines ir kitas intelektinės nuosavybės teises, yra Užsakovo nuosavybė, kuria jis gali disponuoti (t. y. rezultatus naudoti, publikuoti, perleisti ar perduoti) kaip mano esant tinkama ir be jokių geografinių ar kitų apribojimų. Šalys susitaria, kad nuo pilno sumokėjimo už atliktą darbą Užsakovui suteikiama išimtinė neatlygintina neterminuota  licencija naudoti rezultatus gautus pagal šią sutartį suteikiant teises Užsakovui jo veikloje komercinti tyrimo rezultatus  be jokių geografinių ar kitų apribojimų. Detalios licencijos sąlygos nenustatomos atskira licencine sutartimi.
5.2. Jeigu Užsakovas per Sutarties 3.3. punkte nustatytą terminą nesumoka Vykdytojui viso atlyginimo už atliktą darbą laikoma, kad šia Sutartimi Užsakovui jokios teisės į Sutarties rezultatus nebuvo suteiktos ir jis neturi teisės naudotis ir disponuoti šios Sutarties rezultatais kaip mano esant tinkama ir be jokių geografinių ar kitų apribojimų. 
5.3. Visa iki šios Sutarties pasirašymo Šalių turėta ir šios Sutarties įgyvendinimui panaudota intelektinė nuosavybė priklauso tą intelektinę nuosavybę turėjusiai Šaliai. Ši Sutartis savaime nereiškia jokio Šalių tokios intelektinės nuosavybės perdavimo.


	6. ŠALIŲ ATSAKOMYBĖ


	6.1. Užsakovas, pavėlavęs sumokėti už atliktus darbus  Vykdytojui pareikalavus, moka 0,02 % delspinigių nuo nesumokėtos sumos už kiekvieną uždelstą dieną.

	

	6.3. Dėl savo kaltės pažeidęs darbo atlikimo terminus Vykdytojas, Užsakovui pareikalavus, moka 0,02 % delspinigių nuo neatlikto darbo vertės už kiekvieną uždelstą dieną.

	6.4. Šalių atsakomybė pagal šią Sutartį yra apribota tiesioginiais nuostoliais, nei viena iš Šalių neturi pareigos atlyginti netiesioginių nuostolių (negauto pelno ir pan.).

	6.5. Sutarties Šalys atleidžiamos nuo atsakomybės už savo įsipareigojimų pagal Sutartį nevykdymą, jeigu įsipareigojimų neįvykdė dėl nenugalimos jėgos aplinkybių (force majeure), kaip jas apibrėžia Lietuvos Respublikos teisės aktai, ir jei apie tokių aplinkybių atsiradimą buvo nedelsiant pranešta kitai Šaliai nurodant nenugalimos jėgos aplinkybės pobūdį, galimą trukmę ir numatomą jos poveikį sutartinių įsipareigojimų vykdymui.

	6.6. Jei Šalis neinformuoja ar per vėlai informuoja kitą Šalį apie force majeure aplinkybių atsiradimą, tai praranda teisę remtis jomis kaip pagrindu atleidžiančiu nuo atsakomybės ir privalo atlyginti kitai Šaliai dėlto patirtus tiesioginius nuostolius.


	7. SUTARTIES GALIOJIMAS IR NUTRAUKIMAS


	7.1. Sutartis įsigalioja nuo jos pasirašymo dienos ir galioja iki Šalių visiško įsipareigojimų įvykdymo.

	7.2. Sutartis gali būti pakeista, papildyta ir (ar pratęsta) raštišku Šalių susitarimu.

	7.3. Sutartis gali būti nutraukta:

	7.3.1. raštišku Šalių susitarimu;

	7.3.2. vienos iš Šalių iniciatyva raštu įspėjus kitą Šalį prieš 30 (trisdešimt) dienų, jei kita Šalis nevykdo arba netinkamai vykdo savo sutartinius įsipareigojimus ir Sutarties vykdymo pažeidimų nepašalina per įspėjime nurodytą terminą.

	7.4. Sutarties galiojimo termino pabaiga neatleidžia Šalių nuo atsakomybės už Sutarties pažeidimą.


	8. SUTARČIAI TAIKOMA TEISĖ IR GINČŲ SPRENDIMO TVARKA 


	8.1. Sutartis sudaryta, vykdoma ir aiškinama vadovaujantis Lietuvos Respublikoje galiojančiais teisės aktais.

	8.2. Bet kokie ginčai, nesutarimai ar reikalavimai, kylantys iš šios Sutarties ar susiję su ja, yra sprendžiami tiesioginių derybų būdu, o nepavykus susitarti per 30 (trisdešimt) dienų nuo derybų pradžios, – teisme Kauno mieste Lietuvos Respublikos įstatymų nustatyta tvarka.

	

	9. KONFIDENCIALUMAS


	9.1. Bet kokia informacija (techninė, finansinė, komercinė ir kita) perduota ir gauta Šalims vienai iš kitos sudarant ir vykdant Sutartį, taip pat bet kokia informacija, kuri yra susieta su Šalių bendra veikla šios Sutarties pagrindu, laikoma konfidencialia.

	9.2. Abi Šalys įsipareigoja užtikrinti informacijos, susijusios su Sutarties dalyku, Sutarties vykdymu ir gautais rezultatais, konfidencialumą. Konfidenciali informacija negali būti atskleista tretiesiems asmenims be kitos Šalies raštiško sutikimo, išskyrus Sutartyje numatytas išimtis. Informacija, atskleista trečiajam asmeniui, atliekančiam darbą Vykdytojui pagal šią Sutartį, gali būti panaudota tik tiek, kiek tai susiję su šio asmens vykdoma veikla pagal sutartį.

	9.3. Sutarties turinys ir su jos vykdymu susijusi Šalių viena kitai suteikta informacija gali būti atskleista, jeigu to reikia šios Sutarties tikslui pasiekti arba privaloma pagal Lietuvos Respublikos teisės aktus.


	10. UŽ SUTARTIES VYKDYMĄ ATSAKINGI ASMENYS


	10.1. Užsakovas Sutarties vykdymo reikalams spręsti skiria:


	10.2. Vykdytojas Sutarties vykdymo reikalams spręsti skiria Sutarties vadovą:


	11. KITOS NUOSTATOS


	11.1. Jeigu bet kuri šios Sutarties nuostata yra arba tampa dalinai ar pilnai negaliojanti, tai toji nuostata nedaro negaliojančiomis kitų šios Sutarties nuostatų. Iškilus minėtai problemai, Šalys susitaria kuo skubiau sudaryti papildomą susitarimą ar sutartį, kuriuo negaliojančios šios Sutarties nuostatos būtų pakeistos kitomis, teisiškai veiksmingomis nuostatomis, kurios, kiek tai yra įmanoma, turėtų įtvirtinti tą patį ekonominį ir teisinį efektą, kaip kad buvo siekta susitariant dėl Sutarties nuostatos, kuri neteko galios.

	11.2. Visi pranešimai, sutikimai, atsisakymai ir kita korespondencija pagal šią Sutartį arba susijusi su ja privalo būti įforminama raštu ir laikoma įteikta tinkamai, jeigu ji išsiųsta registruotu laišku, faksimiliniu ryšiu (patvirtinant gavimą), elektroniniu paštu (patvirtinant gavimą) arba pristatyta tiesiogiai šioje Sutartyje nurodytais įprasto arba elektroninio pašto adresais ar kitais kontaktais, dėl kurių Šalys susitarė raštu. 
11.3. Apie bet kokius adresų ar rekvizitų pasikeitimus Šalys viena kitą privalo informuoti per 5 (penkias) darbo dienas. Jei Šalis nepraneša apie savo adresų ar rekvizitų pasikeitimą, tai pranešimo siuntimas paskutiniu turimu adresu ar prievolės vykdymas vadovaujantis paskutiniais žinomais kitos Šalies rekvizitais yra laikomas tinkamu. 

	11.4. Šalys patvirtina, kad Sutartis atitinka jų valią ir tikruosius jų ketinimus, Sutarties prasmė ir pasekmės Šalims išaiškintos.
11.5. Ši Sutartis yra sudaryta dviem egzemplioriais lietuvių kalba, kurie pasirašius kiekvienai Šaliai bus laikomi originalais ir turės vienodą juridinę galią.

	11.6. Sutarties priedai:

	11.6.1. 1 priedas – Techninė užduotis; 

	11.6.2. 2 priedas – Kalendorinis darbo planas.

	

	12. ŠALIŲ REKVIZITAI IR PARAŠAI

	Vykdytojas: 
Lietuvos inžinerijos kolegija 
Įstaigos kodas: 111967869 
PVM kodas: LT100015072113 
Adresas: Tvirtovės al. 35, LT-50155 Kaunas 
Tel.: (8 37) 30 86 20, 
Faks.: (8 37) 33 31 20 
a.s. Nr. LT547044060003011752 
Bankas: AB SEB bankas, Banko kodas: 70440 

Direktorė Lina Girdauskienė

__________________________
(parašas)                                    A.V.
	Užsakovas:
 
Įmonės kodas: 
PVM kodas: 
Adresas: 
Tel. 
a. s. Nr. 





__________________________
(parašas)                                    A.V.

	Už Sutarties vykdymą atsakingas asmuo:

.........._____________
(Pareigos, vardas, pavardė, parašas)

